Deg uḥric amenzu nufa-d deg-s isem aḥerfi 100 n yismawen deg yisefra n uzuzzen ma d wid n userqes 202 n yismawen, deg umḍan nufa-d amur ameqran deg uzuzzen d asuf azal n 77%, ma deg userqes azal n 66.33%, ma d asget llan 23% n uzuzzen ma d wid n userqes azal n 33.66% , deg tewsit amur ameqqran deg-s d amalay llan 68% n uzuzzen ma seg wid userqes llan 66.83%, ayen i d-yegran d unti nufa-d 32% n uzuzzen , 33.16% n userqes, akken i d-nufa daɣen addad llan azal n 85% n waddad ilelli seg wid n uzuzzen, 86.13% deg waddad ilelli seg wid n userqes, ma d addad amaruz nufa-d azal n 15% seg yisefra n uzuzzen, 13.86% seg wid n userqes.